L 335/46 Jurnalul Oficial al Uniunii Europene 14.12.2013 DECIZIA CONSILIULUI din 10 decembrie 2013 de stabilire a faptului că Polonia nu a luat măsuri eficace ca răspuns la recomandarea Consiliului din 21 iunie 2013 (2013/758JUE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 126 alineatul (8), având în vedere recomandarea Comisiei Europene, întrucât: (1) În conformitate cu articolul 126 din Tratatul privind funcționarea Uniunii Europene (TFUE), statele membre evită deficitele publice excesive. Pactul de stabilitate și de creştere are la bază obiectivul unor finanțe publice solide ca mijloc de consolidare a condițiilor pentru stabilitatea preţurilor şi pentru o creştere susținută și durabilă, care să contribuie la crearea de locuri de muncă. La 7 iulie 2009, Consiliul a decis, în conformitate cu articolul 104 alineatul (6) din Tratatul de instituire a Comunităţii Europene (TCE), că în Polonia există un deficit excesiv şi a emis o recomandare pentru corectarea acestuia până cel târziu în 2012, în conformitate cu articolul 104 alineatul (7) din TCE și cu articolul 3 din Regulamentul (CE) nr. 1467/97 al Consiliului (!). Pentru a aduce deficitul public la nivelul de 3% din PIB sau sub acest nivel într-un mod credibil şi durabil, autorităților poloneze li s-a recomandat să pună în aplicare în 2009 măsurile de stimulare fiscală planificate, să asigure o ajustare bugetară structurală anuală medie de cel puțin 14 % puncte procentuale din PIB începând din 2010 și să prevadă măsuri detaliate pentru aducerea deficitului sub valoarea de referință până în 2012, precum și să introducă reforme care să vizeze limitarea cheltuielilor curente primare în anii următori. Consiliul a stabilit termenul-limită de 7 ianuarie 2010 pentru întreprinderea unor acţiuni eficace. La 3 februarie 2010, Comisia a ajuns la concluzia că, pe baza previziunilor din toamna anului 2009 ale Comisiei, Polonia a luat măsurile necesare în conformitate cu reco- mandarea Consiliului din 7 iulie 2009 pentru a-și aduce deficitul public în limita valorii de referință prevăzute de tratat şi a considerat că, prin urmare, nu sunt necesare măsuri suplimentare în cadrul procedurii de deficit excesiv. Totuși, pe baza previziunilor sale din toamna (!) Regulamentul (CE) nr. 1467/97 al Consiliului din 7 iulie 1997 privind accelerarea şi clarificarea aplicării procedurii de deficit excesiv (JO L 209, 2.8.1997, p. 6). anului 2011, Comisia a considerat că Polonia nu înre- gistra progrese conform aşteptărilor și a solicitat măsuri suplimentare, pe care Polonia le-a adoptat și le-a anunțat public până la 10 ianuarie 2012. Astfel, la 11 ianuarie 2012, Comisia a confirmat că autorităţi]e poloneze au luat măsuri eficace în direcția corectării durabile și la timp a deficitului excesiv și că, la momentul respectiv, nu erau necesare măsuri suplimentare în cadrul procedurii de deficit excesiv pentru Polonia. La 21 iunie 2013, Consiliul a ajuns la concluzia că Polonia a luat măsuri eficace, însă s-au produs evenimente economice negative cu implicații majore asupra finanțelor publice, și a emis recomandări revizui- te (). Astfel, Polonia a îndeplinit condițiile de prelungire a termenului-limită pentru corectarea deficitului public excesiv, în conformitate cu dispozițiile articolului 3 alineatul (5) din Regulamentul (CE) nr. 1467/97. Consiliul a recomandat Poloniei să pună capăt situației de deficit excesiv până în 2014. Polonia ar trebui să atingă o țintă de deficit public de 3,6% din PIB în 2013 și de 3,0% din PIB în 2014, ceea ce corespunde unei îmbunătățiri anuale a soldului bugetar structural cu cel puțin 0,8% din PIB şi 1,3% din PIB în 2013 și, respectiv, în 2014, pe baza previziunilor actualizate din primăvara anului 2013 ale Comisiei. A recomandat Poloniei să pună în aplicare riguros măsurile deja adoptate şi să le completeze cu măsuri suplimentare sufi- ciente pentru a fi în măsură să corecteze deficitul excesiv până în 2014. În plus a recomandat Poloniei să utilizeze toate veniturile excepționale în vederea reducerii defici- tului. Consiliul a stabilit data de 1 octombrie 2013 ca termen-limită până la care Polonia trebuie să ia măsuri eficace și, în conformitate cu articolul 3 alineatul (4a) din Regulamentul (CE) nr. 1467/97, să prezinte un raport detaliat privind strategia de consolidare pe care o are în vedere pentru atingerea ţintelor. La 2 octombrie 2013, Polonia a prezentat un raport privind măsurile eficace. Scenariul macroeconomic pe care se bazează raportul este similar celui utilizat pentru Programul de convergență 2013. După ce a înre- gistrat o creștere medie a PIB-ului real de 4 % pe an în perioada 2001-2011, ritmul activității economice a încetinit în 2012, ajungând la 1,9 %. În scenariul macroe- conomic pe care se bazează raportul privind măsurile eficace se estimează că, în 2013, creşterea PIB-ului real se va reduce în continuare la 1,5 %, înainte de a se relansa în 2014 și 2015, când PIB-ul real se va majora cu 2,5% și, respectiv, cu 3,8%. Conform previziunilor din toamna anului 2013 ale Comisiei, PIB-ul real va (?) Recomandare a Consiliului din 21 iunie 2013 cu scopul de a pune capăt situației de deficit public excesiv în Polonia.